ועדת החוקה, חוק ומשפט, כנסת 20, פרוטוקול מספר 579, 2018-03-06 12:30

ניסן סלומינסקי: אני פותח את ישיבת ועדת החוקה, חוק ומשפט.

יעל גרמן: בכך שאנחנו היום ניתן אפשרות לבית המשפט להסתמך על המשפט העברי, אנחנו נפתח פתח לפרשנות שתצמצם את החופש של נשים, את החופש של מיעוטים, את החופש של הקהילה הגאה, את השוויון ואת החופש.

יעל גרמן: מאוד מאוד חוששים.

יעל גרמן: אני אישית מאוד מאוד מעריכה את זה שבאמת אנחנו הוספנו את כל הנושא הזה לאור החירות, הצדק והשלום.

יעל גרמן: אני כבר לא זוכרת.

זאב בנימין בגין: היושב והשלום.

יעל גרמן: אמרת, בני.

יעל גרמן: נכון.

יעל גרמן: אבל אני חושבת שאם באמת אנחנו רוצים להסיר את החשש ועם זאת לאפשר באמת לבתי המשפט לראות במשפט העברי מוצא במקרה של קושיה ובעיה, חוסר פתרון, אני חושבת שהנוסח שאנחנו הצענו, ואני חושבת שיש נוסח אחד שמגבש כמעט את כל ההתמודדות, והנוסח הזה הוא הנוסח, אני מתנצלת שזה הנוסח שלנו, באמת מכיל הכול.

יעל גרמן: מיד אני אראה.

יעל גרמן: איפה ההסתייגות שלי?

<גור בליי: סידרנו את כל ההסתייגויות.

ניסן סלומינסקי: את אמרת ובלבד ש-.

יעל גרמן: אני הפכתי את הסדר.

ניסן סלומינסקי: ובלבד שהוא כפוף לנושא של עקרונות הצדק והיושר וכולי.

יעל גרמן: נכון, אבל אני רוצה לקרוא את ההסתייגות ככתבה וכלשונה.

יעל גרמן: לכן, אם תאמר לי מה מספר ההסתייגות שלי, אני מאוד אודה לך.

<גור בליי: 32.

יעל גרמן: תודה.

יעל גרמן: אני חושבת שאם אנחנו היינו אומרים שבחוק יסודות המשפט, סעיף 1, במקום הסיפה החל במלים "לאור עקרונות החירות" יבוא "לאור עקרונות המשפט העברי המתיישבים עם עקרונות החירות, הצדק, היושר, השלום והשוויון, ועם מורשת ישראל".

יעל גרמן: אני דווקא ביקשתי לומר "לאור עקרונות המשפט העברי ומורשת ישראל המתיישבים עם".

יעל גרמן: אני מעירה לגור.

יעל גרמן: זאת הייתה ההסתייגות שלי.

יעל גרמן: ההסתייגות שלי הייתה המשפט העברי ומורשת ישראל.

<גור בליי: נתקן את זה.

יעל גרמן: אני חושבת שברגע שאנחנו באים ואומרים את זה, אנחנו למעשה מבטיחים את כל מה שממנו אנחנו חוששים.

זאב בנימין בגין: אני באמת לא רואה את היתרון.

ניסן סלומינסקי: אני רוצה לשאול אותך.

ניסן סלומינסקי: מאחר והסברת את הדברים, אני רוצה לשאול.

ניסן סלומינסקי: מאחר וכולם כאן רצים בין הוועדות השונות, האם נוכל להסתפק בהצבעה אחת של מי בעד הרביזיה ומי נגד, כי אנשים כאן, גם אתם, מגיעים מוועדות אחרות.

ניסן סלומינסקי: אם על דעתכם יהיה אפשר להסתפק בהצבעה אחת של מי בעד הרביזיה ומי נגד, נעשה את זה מיידית.

יעל גרמן: מכיוון שאני נמצאת כאן וזאת הרביזיה שלנו, לדעתי יש לי רק הסתייגות אחת.

<גור בליי: אתם הצטרפתם לכל ההסתייגויות.

יעל גרמן: נכון.

ניסן סלומינסקי: אבל אפשר להצביע פעם אחת על הכול ואפשר להצביע על כל אחת בנפרד.

יעל גרמן: קשה לי לענות מפני שאני חושבת שמי שצריך לענות על זה אלה אותם שהגישו את ההסתייגויות.

ניסן סלומינסקי: אפשר להצביע בהצבעה אחת או לא.

יעל גרמן: אבל הם אלה שהגישו.

ניסן סלומינסקי: מי שלא נמצא, לא רלוונטי כרגע.

ניסן סלומינסקי: רויטל, מאחר וכולם נוכחים, מספיק לכם הצבעה אחת של מי בעד הרביזיה ומי נגד?

ניסן סלומינסקי: או שאתם רוצים על כל סעיף וסעיף?

רויטל סויד: זאת רביזיה שלך, לא?

יעל גרמן: לא.

יעל גרמן: שלכם.

ניסן סלומינסקי: זה לא משנה.

ניסן סלומינסקי: אפשר להצביע בהצבעה אחת על כל הרביזיות, אם כולם ממהרים.

ניסן סלומינסקי: הצבעה אחת על הכול.

ניסן סלומינסקי: כן?

ניסן סלומינסקי: בסדר.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: הרביזיה לא נתקבלה.

ניסן סלומינסקי: הרביזיה לא התקבלה.

ניסן סלומינסקי: תקרא את החוק.

<גור בליי: תיקון לסעיף 1 – בחוק יסודות המשפט תש"מ-1980 בסעיף 1 במקום "מורשת ישראל" יבוא "המשפט העברי ומורשת ישראל".

ניסן סלומינסקי: מי בעד אישור הצעת חוק יסודות המשפט (תיקון) (עקרונות המשפט העברי), התשע"ז-2017?

ניסן סלומינסקי: מי נגד?

ניסן סלומינסקי: בעד – 5

ניסן סלומינסקי: הצעת חוק יסודות המשפט (תיקון) (עקרונות המשפט העברי), התשע"ז-2017 נתקבלה.

ניסן סלומינסקי: החוק אושר לקריאה שנייה ושלישית.

יעל גרמן: רביזיה על החוק.

יעל גרמן: אנחנו מבקשים רביזיה.

ניסן סלומינסקי: רביזיה על החוק.

ניסן סלומינסקי: בשעה 15:25 תהיה הצבעה על הרביזיה על החוק.

ניסן סלומינסקי: תודה.